
Ministru kabineta rīkojums Nr. 8
Rīgā 2025. gada 7. janvārī (prot. Nr. 1 14. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi"
· 1. Lai nodrošinātu pedagogu darba samaksas pieaugumu par 2,6 procentiem atbilstoši Ministru kabineta 2023. gada 18. aprīļa rīkojumā Nr. 226 "Par pedagogu zemākās darba samaksas likmes pieauguma grafiku laikposmam no 2023. gada 1. septembra līdz 2025. gada 31. decembrim" noteiktajam, ka pedagogu zemākā vienas darba stundas likme no 2025. gada 1. janvāra ir 9,79 euro, atbalstīt finansējuma pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi" 2025. gadā 25 079 441 euro apmērā, tai skaitā:
· 1.1. pirmsskolas, pamata un vispārējās vidējās, speciālās, profesionālās, interešu un profesionālās ievirzes izglītībā 22 982 361 euro apmērā, tai skaitā:
· 1.1.1. uz pamatbudžeta resora "62. Mērķdotācijas pašvaldībām" programmu 01.00.00. "Mērķdotācijas izglītības pasākumiem" – 1 341 827 euro;
· 1.1.2. uz pamatbudžeta resora "62. Mērķdotācijas pašvaldībām" programmu 05.00.00 "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām" – 12 288 083 euro;
· 1.1.3. uz pamatbudžeta resora "62. Mērķdotācijas pašvaldībām" programmu 10.00.00 "Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām" – 1 848 003 euro;
· 1.1.4. uz Izglītības un zinātnes ministrijas pamatbudžeta apakšprogrammu 01.05.00 ''Dotācija privātajām mācību iestādēm'' – 738 039 euro;
· 1.1.5. uz Izglītības un zinātnes ministrijas pamatbudžeta apakšprogrammu 01.08.00 "Vispārējās izglītības atbalsta pasākumi" – 4 510 euro;
· 1.1.6. uz Izglītības un zinātnes ministrijas pamatbudžeta apakšprogrammu 02.01.00 "Profesionālās izglītības programmu īstenošana" – 1 507 139 euro;
· 1.1.7. uz Izglītības un zinātnes ministrijas pamatbudžeta apakšprogrammu 09.10.00 "Murjāņu sporta ģimnāzija" – 42 017 euro;
· 1.1.8. uz Izglītības un zinātnes ministrijas pamatbudžeta apakšprogrammu 09.19.00 "Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām" – 885 595 euro;
· 1.1.9. uz Aizsardzības ministrijas pamatbudžeta apakšprogrammu 22.10.00 "Starptautisko operāciju un Nacionālo bruņoto spēku personālsastāva centralizētais atalgojums" – 14 754 euro;
· 1.1.10. uz Zemkopības ministrijas pamatbudžeta apakšprogrammu 22.01.00 "Profesionālā izglītība" – 27 784 euro;
· 1.1.11. uz Labklājības ministrijas pamatbudžeta apakšprogrammu 05.37.00 "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana" – 13 595 euro;
· 1.1.12. uz Tieslietu ministrijas pamatbudžeta apakšprogrammu 04.01.00 "Ieslodzījuma vietas" – 22 618 euro;
· 1.1.13. uz Kultūras ministrijas pamatbudžeta programmu 20.00.00 "Kultūrizglītība" – 4 231 772 euro;
· 1.1.14. uz Veselības ministrijas pamatbudžeta apakšprogrammu 02.03.00 "Augstākā medicīnas izglītība" – 8639 euro;
· 1.1.15. uz Veselības ministrijas pamatbudžeta apakšprogrammu 33.09.00 "Interešu izglītības nodrošināšana VSIA "Bērnu klīniskā universitātes slimnīca"" – 7986 euro;
· 1.2. augstākajā izglītībā 2 097 080 euro apmērā, tai skaitā:
· 1.2.1. uz Izglītības un zinātnes ministrijas pamatbudžeta apakšprogrammu 03.01.00 "Augstākās izglītības programmu nodrošināšana" – 1 271 804 euro;
· 1.2.2. uz Zemkopības ministrijas pamatbudžeta apakšprogrammu 22.02.00 "Augstākā izglītība" – 185 996 euro;
· 1.2.3. uz Kultūras ministrijas pamatbudžeta programmu 20.00.00 "Kultūrizglītība" – 215 113 euro;
· 1.2.4. uz Veselības ministrijas pamatbudžeta apakšprogrammu 02.03.00 "Augstākā medicīnas izglītība" – 424 167 euro.
· 2. Izglītības un zinātnes ministrijai, Aizsardzības ministrijai, Zemkopības ministrijai, Labklājības ministrijai, Tieslietu ministrijai, Kultūras ministrijai un Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

